
               Nr.23/155/2006
BIROPUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind expertizarea utilajelor şi/sau instalaţiilor utilizate în prelucrarea lemnului rotund în cherestele, primit cu nr.P.L.x 611 din 3 iulie 2006.



Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

               Nr.23/155/2006

RAPORT
asupra proiectului de Lege privind expertizarea utilajelor şi/sau instalaţiilor utilizate în prelucrarea lemnului rotund în cherestele



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 611 din 3 iulie 2006, pentru dezbatere în fond, cu proiectul de Lege privind expertizarea utilajelor şi/sau instalaţiilor utilizate în prelucrarea lemnului rotund în cherestele.


Proiectul de lege are drept scop înlăturarea unor fenomene negative din industria de prelucrare a lemnului.


Proiectul de lege a fost avizat favorabil de Consiliul Legislativ cu nr.583 din 20 aprilie 2006, cu observaţii şi propuneri care au fost preluate în text.



Proiectul de lege a fost adoptat de Senat în şedinţa din 29 iunie 2006.



Proiectul de lege a fost avizat favorabil de Comisia pentru agricultură, industrie alimentară şi servicii specifice, cu nr.24/468 din 1 septembrie 2006 şi de Comisia juridică, de disciplină şi imunităţi, cu nr.P.L.x 611 din 29 august 2006, în forma adoptată de Senat.



Examinarea proiectului de lege a avut loc în şedinţa comisiei din data de 11 octombrie 2006.



La lucrările comisiei au fost prezenţi 19 deputaţi din totalul de 22 de deputaţi membri ai comisiei.



La dezbaterile asupra proiectului de lege au participat specialişti din Ministerul Economiei şi Comerţului şi din Ministerul Agriculturii, Pădurilor şi Dezvoltării Rurale.



În cadrul dezbaterilor, membrii comisiei au menţionat că proiectul de lege nu răspunde obiectivelor menţionate în expunerea de motive, respectiv eliminarea tăierilor ilegale de păduri, înlăturarea utilajelor şi tehnologiilor improprii care provoacă risipă de lemn, eliminarea muncii la negru şi a poluării mediului prin împrăştierea rămăşiţelor de fabricaţie. Totodată, membrii comisiei au constatat că acest proiect de lege conduce la creşterea birocraţiei prin înfiinţarea unui grup de experţi şi a unei comisii centrale pentru acordarea permiselor de funcţionare a utilajelor şi instalaţiilor. De asemenea, membrii comisiei au avut în vedere şi faptul că în prezent există reglementări prin care autorităţile locale şi centrale sunt abilitate să efectueze controale, să sancţioneze operatorii economici respectivi şi să acorde autorizaţii de funcţionare pentru aceste activităţi.



În urma dezbaterilor, membrii comisiei au hotărât, cu 18 voturi pentru şi o abţinere, să propună plenului Camerei Deputaţilor, respingerea proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.


Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                   PREŞEDINTE,                                            SECRETAR,

                     Iulian Iancu                                              Aurelia Vasile

Experţi,

Daniel Bădina
Isabela Robe
PAGE  
2

